Atentema kunestado, kaj “anĝela” diskutrondo dum la IJF
#000001
Atentema kunestado estas laŭ mi temo grava kaj pri kiu oni tro malmulte parolas en Esperantujo. Se mi rigardas al mia sperto, kaj al tiu de multaj konatuloj, Esperantujo ne ĉiam estas tia fabela medio, kiun foje oni emas pentri, tia rondo familia, tiu lando de amikeco, frateco kaj paco. Certe, mi gajnis multajn amikojn per ĝi, kaj agrablajn travivaĵojn, sed en la sama medio mi foje spertis aŭ spektis diverspecan mistraktadon. Decidinte tuŝi tiun ĉi problemon dum la IJF, mi ne deziris plendi aŭ diskuti pri malbonaj spertoj, sed pensigi pri kiel aktive krei pli agrablan medion por ĉiuj.
#000004
Parolante pri novuloj, Esperantujo jam havas la tradician sistemon de “anĝeloj”, kiuj helpas ilin dum kelkaj E-renkontiĝoj, por solvi malfacilaĵojn rilatajn al la lingvo, al la kompreno de la E-kulturo, k.s. Zorgi pri la bonfarto de la novuloj estas tre aprecinda afero, sed ili ne estas homogena kategorio kun samaj bezonoj, kaj por ili ne ekzistas nur problemoj rilataj al lingvo kaj integriĝo en la E-kulturo. Kiom da “anĝeloj” havas taŭgajn konojn kaj personajn ecojn por reagi al seksĝenado, helpi al handikapulo, interveni en kazo de konflikto, ktp? Krome, kial tia zorgo pri bonfarto estu fokusita nur, au ĉefe, al la novuloj? Kial ne disvastigi ĝin al ĉiuj? Kaj kial ne dediĉi pli da energio en Esperantujo por batali kaj preventi diversajn specojn da mistraktado, kiuj okazas ankau en ĝi, anstataŭ ol malvidebligi ilin, aŭ igi ilin tabua temo?
#000008
La diskuto dum IJF ekis de tiuj ĉi konsideroj kaj demandoj, kaj pludaŭrigis helpe de du etaj ekzercoj, kiuj estis proponitaj al la grupo:
#000009
Gratulojn por la sukcesa babilado kaj pro la plupensado de kiel helpi la ĝeneralan etoson de renkontiĝoj. Interesa perspektivo!
#000014